钦定古今图书集成/明伦汇编/闺媛典/第073卷 > 王昌言妻陈氏
## 钦定古今图书集成/明伦汇编/闺媛典/第073卷 > 王昌言妻陈氏

按《定安县志》：“陈氏，王昌言妻。性至孝，有淑德，侍父读
书，谙义理。归昌言，克谨妇道。己丑六月，许宗孔作乱，
昌言会师击之，身死。氏即挈家入城避难。贼破城，袭
其家，氏知不免，而姑耄，子懋曾在抱，遂诱贼曰：‘姑老
子幼，家惟我主，拘此老少，无益也’。贼信而释之。氏探
姑子去远，乃痛哭骂贼曰：‘吾祖为尚书，翁为知府，父
孝廉，夫受荫职，世守清白。夫死于汝手，恨不得汝肉
啖犬，肯赂汝以生乎’？”咋舌，血喷贼而死。